钦定古今图书集成/明伦汇编/氏族典/第335卷 > 刘晏
## 钦定古今图书集成/明伦汇编/氏族典/第335卷 > 刘晏

按《唐书刘晏传》，“晏字士安，曹州南华人。元宗封泰山，
晏始八岁，献颂行在，授太子正字。公卿邀请旁午，号
神童，名震一时。天宝中，累调夏令，未尝督赋，而输无
逋期。再迁侍御史，拜度支郎中。代宗立，拜吏部尚书，
同中书门下平章事，罢为太子宾客，俄领东都、河南、
江淮转运、租庸盐铁常平使，又知吏部三铨事。”始杨
炎为吏部侍郎，晏为尚书，盛气不相下。及炎执政，衔
宿怒，罢晏，贬忠州刺史。建中元年赐死。贞元五年，擢
晏子执经为太常博士，宗经秘书郎，终给事中、华州
刺史。